С.І. Пількевіч завочна вучыўся ў педінстытуце на геаграфічным факультэце. Дырэктарам працаваў да 1953 года, а потым па студзень 1954 года Вялікачучавіцкую сямігодку ўзначальваў М.М. Багушэвіч, з 31 студзеня таго ж года — Генадзь Іосіфавіч Валасюк. Гэта быў першы дырэктар з вышэйшай адукацыяй. Намеснікам дырэктара па навучальнай частцы быў прызначаны Іван Пятровіч Хвастоў. У школу пачалі прыходзіць кадры з педінстытутаў і вучылішчаў.